Edullisin tapa auton ostamisen rahoittamiseen on käteiskauppa, jossa korkokuluista ei tarvitse huolehtia. Harvoilla on kuitenkaan mahdollisuutta ostaa autoa käteisellä, varsinkaan uutta autoa. Siksi useimmat meistä tarvitsevat autolainaa.
Auton rahoitukseen apuaan tarjoaa Suomessakin useampi kymmen rahoituslaitos. Se, mikä näistä tarjoaa edullisimman rahoituksen, riippuu monista tekijöistä. Sinun lainantarpeeseesi edullisimman rahoituksen löydät vain kilpailuttamalla pankit ja luottolaitokset keskenään. Kannattaa pitää mielessä, että joku toinen on saattanut saada edullisimman autolainatarjouksen pankista, joka sinun lainahakemuksellasi onkin kalleimmasta päästä. Puskaradio ei edullisimman rahoituksen löytämisessä toimi.